stanford-oval/wikipedia huggingface dataset:
ויליאם קוונדיש, הדוכס הרביעי מדבונשייר
תחילת הקריירה

קוונדיש נבחר לבית הנבחרים מטעם מחוז הבחירה של דרבישייר (Derbyshire) בבחירות של 1741 וב-1747. הוא היה מתומכיו של סר רוברט וולפול ולאחר פרישתו היה מתומכיהם של האחים פלהם, הנרי פלהם ותומאס פלהם-הוליס, דוכס ניוקאסל. בין השנים 1751–1755 הוא כיהן כמגיסטר אקוויטום, מינוי שהצריך את פרישתו מבית הנבחרים והעברתו לבית הלורדים ולמועצה המלכותית. דבונשייר תמך בדוכס ניוקאסל לאחר מותו של אחיו הנרי פלהם ב-1754 ומונה כלורד לוטננט של אירלנד מאפריל 1755 ועד ינואר 1757 במסגרת ממשלתו של ניוקאסל. במקביל הוא מונה להיות אחד מלורדי המשפט. בדצמבר 1755 ירש את תואר הדוכס לאחר מות אביו.
מלחמת שבע השנים התנהלה בצורה גרועה מבחינתה של בריטניה תחת מנהיגותו של ניוקאסל ועם התפטרותו באוקטובר 1756, ביקש המלך ג'ורג' השני מדבונשייר להרכיב ממשלה. הוא קיבל את המינוי בתנאי שזה יימשך רק עד לסיום כהונת הפרלמנט. הוא האמין שזוז חובתו להסכים לבקשת המלך כדי שהמלחמה תנוהל באופן נאות.
ראש ממשלה

דבונשייר מונה כאביר מסדר הבירית וקיבל את תפקיד הלורד הראשון של האוצר (למעשה היה זה תפקיד ראש הממשלה) בנובמבר 1756 ושירת בתפקיד זה עד למאי 1757. למעשה מי שניהל את פעילותה של הממשלה היה ויליאם פיט האב. ממשלתו של דבונשייר המשיכה להבטיח את הזרמת התקציב לטובת המלחמה, כוחות נשלחו לאמריקה ונחקק חוק המליציה.
בסופו של דבר פוטרה הממשלה של דבונשייר מכמה סיבות שאחת מהן הייתה פרשת משפטו והוצאתו להורג של האדמירל ג'ון בינג. אחריה הוקמה ממשלת ניוקאסל השנייה שהובילה את בריטניה במשך רובה של מלחמת שבע השנים.
לורד צ'מברלין

דבונשיר שימש כלורד צ'מברלין בממשלתו השנייה של ניוקאסל והיחסים ביניהם היו קרובים. באוקטובר 1760 מת ג'ורג' השני ובמקומו עלה לכס המלוכה נכדו, ג'ורג' השלישי, שיחסו כלפי דבונשייר וניוקאסל היה חשדני. עם התפטרותו של ניוקאסל במאי 1762, אמר דבונשייר כי הוא לא מתכוון להשתתף בישיבות ממשלתו של ג'ון סטיוארט, הרוזן מביוט. כאשר התבקש דבונשייר על ידי המלך להשתתף בישיבת הקבינט באוקטובר על הסכם השלום, הוא סירב, בטענה שהוא לא מצוי בנושא. ב-28 באוקטובר, בעת נסיעתו מארמון קיו ללונדון, הדביק המלך את המרכבה שבה נסעו דבונשייר וניוקאסל מתוך מחשבה ששני הדוכסים מתכננים מזימה ושדבונשייר מתכוון להגיש את התפטרותו. דבונשייר אכן היה בדרכו לעשות כן. ארבעה ימים לאחר מכן הוא גם הוצא מהמועצה המלכותית.
שנותיו האחרונות

כאות הזדהות עם ניוקאסל ועם רוקניגהאם הוא התפטר מתפקידו כלורד לוטננט כאשר אלה פוטרו מתפקידיהם. מצב בריאותו שלא היה שפיר החמיר אף יותר בשנים אלה. הוא מת כאשר שהה לצורך ריפוי באתר מי מרפא בעיר ספא שבבלגיה. מותו היווה אובדן גדול מבחינה פוליטית לבעלי בריתו במפלגתו. הוא היה ראש הממשלה הבריטי שמת בגיל הצעיר ביותר ונקבר בקתדרלת דרבי.
מקום שקט

| --- | --- |

 בימוי:  ג'ון קרסינסקי
 הופק בידי:  מייקל ביי   אנדרו פורם   בראדלי פולר
 תסריט:  בריאן וודס   סקוט בק   ג'ון קרסינסקי
 עריכה:  כריסטופר טלפסן
 שחקנים ראשיים:  אמילי בלאנט   ג'ון קרסינסקי
 מוזיקה:  מרקו בלטרמי
 צילום:  שרלוט ברוס כריסטנסן
 מדינה:  ארצות הברית
 חברת הפקה:  פלטינום דיונס
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  6 באפריל 2018
 משך הקרנה:  90 דקות
 שפת הסרט:  שפת הסימנים האמריקאית   אנגלית
 סוגה:  אימה • פוסט-אפוקליפטי
 תקציב:  17-21 מיליון דולר
 הכנסות:  338.6 מיליון דולר
 הכנסות באתר מוג'ו:   aquietplace
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 סרט הבא:  מקום שקט 2
 אתר רשמי
 דף הסרט ב־IMDb
 
"מקום שקט" (באנגלית: A Quiet Place) הוא סרט אימה פוסט-אפוקליפטי אמריקאי, משנת 2018 אשר בוים על ידי ג'ון קרסינסקי. תסריטו נכתב על ידי סקוט בק ובריאן וודס (אנ') והופק על ידי מייקל ביי. בין שחקניו הראשיים של הסרט ניתן למנות את אמילי בלאנט וג'ון קרסינסקי.
הסרט יצא לאקרנים ב-6 באפריל 2018, בארצות הברית, בהפצתה של סרטי פרמאונט. לסרט הופק סרט המשך בשם "מקום שקט 2".
עלילה

עלילת הסרט מתרחשת בשנת 2020, ומתמקדת במשפחה אשר חיה בשתיקה מוחלטת לאחר שכדור הארץ הותקף בידי יצורים המזהים את הטרף שלהם בעזרת חוש השמיעה. בתחילת הסרט ניתן לראות את אוולין אבוט (אמילי בלאנט) לי אבוט (ג'ון קרסינסקי) ואת שלושת ילדיהם; ריגן אבוט (מיליסנט סימונדס), מרקוס אבוט (נואה ג'ופ) ובו אבוט (קייד וודוורד), במרכול מקומי נטוש.
לאחר מכן, מגיעה המשפחה לבית חווה נטוש בעקבות ההיריון של אוולין. בדרך נאכל בו אבוט על ידי אחד היצורים אשר הצליח לשמוע אותו עושה רעש. לאחר שאוולין יולדת, מצבה של המשפחה הופך מסוכן בהרבה משהיה בהתחלה.
שחקנים

אמילי בלאנט - אוולין אבוט
ג'ון קרסינסקי - לי אבוט
מיליסנט סימונדס - ריגן אבוט
נואה ג'ופ - מרקוס אבוט
קייד וודוורד - בו אבוט
יחזקאל ואוונגלינה קאולי - התינוק שנולד
הפקה

שלב הצילומים של הסרט התקיים ממאי עד נובמבר 2017, באפסטייט ניו יורק. בנוסף לכך, יוצרי הסרט רכשו עבור סצנה מתוכו, 20 טון תירס, אותם גידלו איכרים מקומיים. בנוסף לכך, צולמו קטעים מהסרט במקומות נוספים בניו יורק.
הסרט הוקרן לראשונה בסדרת הפסטיבלים "South by Southwest", ב-9 במרץ 2018.
הכנסות

הסרט זכה להצלחה חסרת תקדים כאשר גרף סכום של כ-338.6 מיליון דולר, מתקציב של בין 17 מיליון דולר ל-21 מיליון דולר. בעקבות הצלחתו הרבה הפך הסרט לסרט האימה ה-7 הרווחי ביותר בכל הזמנים.
בשבוע צאתו, הצליח הסרט לגרוף סכום של כ-50,203,562 מיליון דולר בארצות הברית בלבד. בשבוע השני צבר סכום של כ-32,970,049 מיליון דולר, ובשבוע השלישי סכום של כ-20,911,809 מיליון דולר.
מדיה ביתית

הסרט "מקום שקט" הופץ באופן דיגיטלי ב-26 ביוני 2018. לאחר מכן, ב-10 ביולי באותה השנה, הופץ על גבי די וי די ובלו ריי.
סרט המשך

באפריל 2018, יושב הראש והמנהל הכללי של סרטי פרמאונט, ג'ים ג'יאנופולוס, אמר שסרט ההמשך כבר בתהליכי יצירה. התסריטאים בריאן וודס וסקוט בק ציינו כי הם החלו לחשוב על רעיונות לסרט המשך. באוגוסט 2018, נודע כי סרט ההמשך עתיד לצאת ב-15 במאי 2020.
ראו גם

מקום שקט (משחק וידאו)
הערות שוליים

↑  Cynthia Littleton, Cynthia Littleton, CBS Parent National Amusements Voices Support for Leslie Moonves Amid Rumors of Pending Shakeup, Variety, ‏2018-04-11 (באנגלית אמריקאית)
↑  A Quiet Place, Box Office Mojo
1 2  A Quiet Place, נבדק ב-2018-10-18
↑  rottentomatoes
1 2  D'Alessandro, Anthony (2018-08-29). "'Top Gun: Maverick' Flies To Summer 2020 With 'A Quiet Place' Sequel & More: Paramount Release Date Changes". Deadline (באנגלית אמריקאית). נבדק ב-2018-10-18.
↑  stephanie@timestelegram.com, Stephanie Sorrell-White. "'A Quiet Place' transforms Little Falls". Times Telegram (באנגלית). נבדק ב-2018-10-19.
↑  "Krasinski's 'A Quiet Place' leaves sweeping impact on Dutchess and Ulster". The Poughkeepsie Journal (באנגלית). נבדק ב-2018-10-18.
↑  stephanie@timestelegram.com, Stephanie Sorrell-White. "'A Quiet Place' transforms Little Falls". Times Telegram (באנגלית). נבדק ב-2018-10-18.
↑  D'Alessandro, Anthony (2018-03-15). "'A Quiet Place' Gets Loud On Social Media Post SXSW Premiere". Deadline (באנגלית אמריקאית). נבדק ב-2018-10-18.
↑  www.boxofficemojo.com
↑  Littleton, Cynthia (2018-04-11). "CBS Parent National Amusements Voices Support for Leslie Moonves Amid Rumors of Pending Shakeup". Variety (באנגלית אמריקאית). נבדק ב-2018-10-18.
↑  https://www.mpaa.org/press/production-of-paramount-pictures-a-quiet-place-contributed-over-21-million-to-the-new-york-economy/, www.mpaa.org
↑  "All Time Worldwide Box Office for Horror Movies". The Numbers. נבדק ב-2018-10-18.
↑  Weekend Box Office Results for April 6-8, 2018 - Box Office Mojo, www.boxofficemojo.com (באנגלית)
↑  Weekend Box Office Results for April 13-15, 2018 - Box Office Mojo, www.boxofficemojo.com (באנגלית)
↑  Weekend Box Office Results for April 20-22, 2018 - Box Office Mojo, www.boxofficemojo.com (באנגלית)
↑  A Quiet Place DVD Release Date July 10, 2018, DVDs Release Dates (באנגלית)
↑  D'Alessandro, Anthony (2018-04-25). "'A Quiet Place 2' Is "In The Works", Paramount Boss Says – CinemaCon". Deadline (באנגלית אמריקאית). נבדק ב-2018-10-18.
↑  "'A Quiet Place' Sequel Moving Ahead at Paramount". The Hollywood Reporter (באנגלית). נבדק ב-2018-10-18.
↑  "Could A Quiet Place 2 Happen? Here's What The Writers Say". CINEMABLEND. 2018-04-06. נבדק ב-2018-10-18.
| --- | --- |
בקרת זהויות :  MusicBrainz release group: f75c347b-ab9d-433a-9fc8-14c8f2e9628b
אדיפוס

ערך זה עוסק במלכה המיתולוגי של תביי. אם התכוונתם למשמעות אחרת, ראו .
| --- | --- |

ציור אדיפוס והספינקס על כד מהמאה ה-5 לפנה"ס
 אב:  ליוס 
 אם:  יוקסטה 
 בן או בת זוג:  יוקסטה, Euryganeia, Astymedusa 
 צאצאים:  איסמנה, אנטיגונה, פולינייקס, אטאוקלס, Laonytus 
 
אדיפוס העיוור מלווה על ידי בתו אנטיגונה. ציור שמן על קנבס מאת הצייר הפולני אנטוני ברודובסקי
אדיפוס בקולונס
אדיפוס (ביוונית: Οἰδίπους, מבוטא אוֹיְדִיפּוּס) הוא מלך תבאי – דמות טרגית מן המיתולוגיה היוונית.
דמותו > הולדתו וילדותו

ליוס, אביו של אדיפוס, שהה בצעירותו בחצר המלך פלופס, שם התאהב בבנו כריסיפוס, הוא חטף את הנער וברח עמו אל ההרים, אך זה ניסה לברוח מחוטפו, ובניסיונו נפל לתהום ונהרג. המלך פלופס שמע על הדבר, וגזר קללה על ליוס, על שהרג את בנו. בקללה הוא הזהיר אותו שלא יישא לו אישה, פן ייוולד להם בן שירצח אותו, את אביו, ויישא את אימו לאישה. ליוס אכן שמע לאזהרה זו, אך ברבות הימים פגש בחגיגת הקציר את יוקסטה, התאהב בה ונשא אותה לאשה. רק לאחר שנולד להם בן, הוא גילה לה את סודו, ומחשש להתגשמות הנבואה החליטו הוריו להורגו. כאשר נולד הילד, קשרה יוקסטה אימו את רגליו והפקידה אותו בידי יד ימינו של המלך, שציווה להרוג את הילד בהר קיתריון. אך יד ימינו של המלך, שריחם על התינוק, מסר אותו לרועה של פוליבוס, שמסר אותו (את אדיפוס) למלך קורינתוס, שהיה חשוך ילדים. אדיפוס גדל כבנם של המלך והמלכה, והיה בטוח שהם הוריו הביולוגיים. כאשר התבגר, שמע אדיפוס מפי האורקל של דלפי כי עתיד הוא להרוג את אביו ולהינשא לאימו, ואדיפוס, מתוך אמונה שפוליבוס ומרופה הם הוריו, החליט לברוח מחשש שיגשים את הנבואה, והתרחק מקורינתוס לכיוון תבאי.
דמותו > הפיכתו למלך

במהלך נדודיו של אדיפוס ביוון, נתקל בקבוצה של שבעה אנשים אשר התווכחו איתו על זכות המעבר. אדיפוס הרג שישה מהאנשים, מבלי לדעת שאחד מההרוגים הוא אביו הביולוגי, ליוס. האיש שלא נהרג היה הרועה טוב הלב שהצילו, ולמעשה חציה הראשון של הנבואה שניסה למנוע, הוגשם. בהמשך דרכו הגיע אדיפוס לתבאי, עיר הולדתו, שם שמע שמלך העיר מת בנסיבות מסתוריות. באותה עת הייתה העיר נתונה במצור על ידי ספינקס, יצור ענקי בעל כנפיים, גוף של אריה וראש של אישה, שהעמיד את פתרון חידתו כתנאי לביטול המצור; חידתו הייתה: "מיהו שבבוקר מהלך על ארבע, בצהריים על שתיים ובערב על שלוש?" אדיפוס פתר את החידה: האדם, אשר בצעירותו זוחל על ארבע, בבגרותו הולך על שתיים, ובזקנתו מתווספת לו רגל שלישית בדמות מקל הליכה. בכך שחרר את תבאי מן המצור, וכפרס על תושייתו ניתנה לו לאישה אלמנת המלך, הלא היא אימו. בזאת התגשמה הנבואה במלואה.
דמותו > מלכותו

לאחר מספר שנים, כאשר לאדיפוס ולאשתו-אימו נולדו ילדים, פרצה בתבאי מגפה נוראה. אדיפוס המלך שלח שליחים לכל רחבי יוון במטרה להבין את סיבת המגפה, והגיע למסקנה שיש חוטא בקרב בני תבאי, ועל מנת לעצור את המגפה יש להעניש את החוטא.
בשלב זה של קורות חיי אדיפוס מסתיימת האגדה המיתולוגית ומתחילה זו המחזאית. תחילה חושד אדיפוס בתושבי תבאי השונים, אולם, לקראת סיום המחזה, אדיפוס ואשתו-אימו מבינים את האמת המרה. סופוקלס מתאר צעד אחר צעד את גילוי התעלומה, שבסופה מבין אדיפוס כי העבד השישי שנמלט מידיו בעת העימות עם אביו (שהרי בעימות הרג אדיפוס את ליוס וחמישה ממלוויו, ורק אחד הצליח להימלט ממנו), הוא למעשה הרועה שהציל את חייו בינקותו.
יוקסטה מבינה את האמת המרה לפני אדיפוס, ומתאבדת. ואילו הוא עוקר את שתי עיניו בסיכות זהב שהוציא מבגדיה של יוקסטה, ויוצא לגלות יחד עם שתי בנותיו – איסמנה ואנטיגונה, בעוד שני בניו – אטאוקלס ופוליניקס – נשארים בעיר, כדי להיאבק על ירושת אביהם. אדיפוס גוזר על עצמו לנדוד בכל הארץ כקבצן רעב ומנודה.
דמותו > המשך חייו

במחזה השני בטרילוגיה, "אדיפוס בקולונס", אדיפוס יושב בחורשת הקודש שבקולונוס, בקרבת אתונה, שם מוצא אותו בנו, פוליניקס, לבקש את עזרת אביו נגד אחיו, אטאוקלס. אדיפוס מקלל את שני בניו שזנחו אותו, ומנבא להם שיהרגו זה את זה במלחמת אחים. אדיפוס עצמו מתקרב לקץ חייו, וגיבור השמש, תזאוס, מלווה אותו אל העולם התחתון, שם ימצא את מנוחתו.
מחמת הפצעים שברגליו, אדיפוס נותר צולע כל חייו, ומכאן גם שמו, שפירושו "רגל נפוחה".
אדיפוס בתרבות

על בסיס האגדה כתב המחזאי היווני סופוקלס את המחזות "אדיפוס המלך" ו"אדיפוס בקולונוס". המלחין איגור סטרווינסקי כתב אורטוריה לסולנים, תזמורת ומקהלת גברים בשם "אדיפוס רקס" (אדיפוס המלך בלטינית), לליברית מאת ז'אן קוקטו.
על פי סיפור זה טבע זיגמונד פרויד את המונח תסביך אדיפוס, לאדם המאוהב באמו ושונא את אביו. התסביך המקביל לו (אצל בנות) נקרא תסביך אלקטרה, על שם אלקטרה בתו של אגממנון.
הביטוי "נבואת אדיפוס" מתייחס לנבואה המגשימה את עצמה, מכיוון שליוס, אביו של אדיפוס, מסר את בנו כדי לחמוק מגורל הנבואה שלפיה ליוס ייהרג על ידי אדיפוס, אך בזאת בעצם גרם לנבואה להתממש.
בשיר the end של להקת הדלתות מתואר בין השאר תסביך אדיפוס
ראו גם

תסביך אדיפוס
לקריאה נוספת

גוסטאב שוואב, אלים וגיבורים, (מגרמנית: חנה לבנת), אור יהודה: דביר, 2007. עמ' 257–275.
מעין מזור, אדיפוס – לידתו של מיתוס, הוצאת כרמל, 2011
רות נצר. הקומפלקס האדיפלי - תסביך אדיפוס. מתוך: מסע הגיבור. עמ' 162–165. מודן. 2011.
ולדיסלב אוזרוב - עֶדיפ בעיר אתונא - שעשוע־אבל בחמש מערכות. העתקה חֹפשית מאת ישעיה הארילאווסקי. סדרת "סְדָר - לספרות גנוזה", הוצאת 'דחק', 2022.
הערות שוליים

↑  סופוקלס, תרגום: אהרן שבתאי, אדיפוס המלך, ירושלים ותל אביב: הוצאת שוקן, 1994, עמ' 87
| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
| --- | --- |
בקרת זהויות :  NLI: 987007316542205171  PLWABN: 9810619687705606  GND: 118589393  LCCN: no2014018217  NKC: jo2016908826  NLA: 66227723  RERO: 02-A010125161  SELIBR: 167432  SUDOC: 027512312  VIAF: 804472   WorldCat (עם VIAF): 804472
משה ארנסטר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  22 באוקטובר 1924 כ"ד בתשרי תרפ"ה קלוז'-נאפוקה, ממלכת רומניה 
 פטירה:  8 בינואר 2013 (בגיל 88) כ"ו בטבת ה'תשע"ג ירושלים 
 מקום קבורה:  בני ברק באוהל של אדמו"רי וויזניץ
 מדינה:  רומניה, ישראל 
 מקום פעילות:  צפת, ירושלים, בני ברק
 תקופת הפעילות:  ? – 8 בינואר 2013 
 השתייכות:  חסידים
 תפקידים נוספים:  נשיא בית מדרש 'מאור חיים', נשיא קריות 'מאור חיים'
 רבותיו:  הרב אליעזר הגר, הרב חיים מאיר הגר
 בת זוג:  שבע ברכה ארנסטר
 
משה אֶרְנְסְטֶר (22 באוקטובר 1924, כ"ד בתשרי תרפ"ה - 8 בינואר 2013, כ"ו בטבת ה'תשע"ג) היה נשיא קריות "מאור חיים" וחתנו של האדמו"ר הרביעי מויז'ניץ רבי חיים מאיר הגר.
קורות חיים

נולד בעיר קלויזענבורג שברומניה בשנת ה'תרפ"ה, לרב חיים וריקל גיטל ארנסטר שנספו בשואה. בהגיעו לגיל המצוות נסע ללמוד בישיבה של רבי אליעזר הגר בעיר וויזניצא עד לכיבוש האזור על ידי צבא ברית המועצות במלחמת העולם השנייה. לאחר מכן עבר ללמוד בישיבה של חותנו לעתיד הרב חיים מאיר הגר בעיר גרויסווארדיין ושם נשאר עד לכיבוש הונגריה על ידי הנאצים, ומשם נמלט עם קומץ קטן ממשפחתו ששרדה את השואה לבוקרשט. בשנת ה'תש"ה, בתום מלחמת העולם השנייה עלתה משפחתו ארצה והוא החל ללמוד בישיבת בית ישראל ודמשק אליעזר (שנקראה על שם הרב ישראל הגר ובנו הרב אליעזר הגר) ששכנה אז בתל אביב.
בי"ט באדר ב' ה'תש"ח נישא לשבע ברכה הגר (נפטרה כ"ה באייר ה'תשס"ט) בתו של הרב חיים מאיר הגר האדמו"ר הרביעי מויז'ניץ.
לאחר פטירתו של חותנו, בט' בניסן ה'תשל"ב, הקים הרב ארנסטר את קריית "מאור חיים" בירושלים ואת קריית "מאור חיים" בצפת, ברבנות השכונות העמיד את בניו הרב זאב והרב אליעזר. בשכונות אלו הקים גם את מוסדות "מאור חיים" של חסידי ויז'ניץ והיה לנשיאם. בנוסף הקים גם מוסדות לחינוך מיוחד.
התגורר לסירוגין בצפת ובירושלים, בשנותיו האחרונות ניהל מעין "חצר" וערך טישים מפעם לפעם. בטבת ה'תשע"ג נפטר ונטמן באוהל אדמור"י בית ויזניץ בבית הקברות שומרי שבת.
צאצאיו

הרב זאב, רב קריית מאור חיים בירושלים. בעבר כיהן גם כרב קהילת ויז'ניץ בעיר, תפקיד אליו התמנה על ידי סבו רבי חיים מאיר הגר, ובאופן רשמי הוא עדיין נושא משרה זו. נשוי לפייגא בת רבי אלעזר מייזליש מאויהל-מיאמי.
הרב מנחם, ראש ישיבת ויז'ניץ, נשוי לבת דודו הינדא בת רבי משה יהושע הגר מויז'ניץ.
הרב ישראל, נשוי לשיינא גיטל אסתר גולדא בת רבי יצחק קאליש מאמשינוב ארצות הברית.
ריקל גיטל, אשת בן דודה רבי ישראל אליעזר אדלר, מדז'יקוב-ויז'ניץ.
הרב אליעזר, רב קריית מאור חיים בצפת. נשוי ללאה בת הרב אברהם דוד הורוביץ אב"ד שטרסבורג.
מצבת קברו, בתוך אוהל אדמו"רי ויז'ניץ
ג'ון ספנסר-צ'רצ'יל, הדוכס השביעי ממרלבורו

ערך זה עוסק בשר, חבר קבינט ממשלת בריטניה וסבו של וינסטון צ'רצ'יל. אם התכוונתם למשמעות אחרת, ראו .
ג'ון וינסטון ספנסר-צ'רצ'יל, הדוכס השביעי ממרלבורו (באנגלית: John Winston Spencer-Churchill, 7th Duke of Marlborough‏; 2 ביוני 1822 - 4 ביולי 1883) היה מדינאי ואציל בריטי, שר, חבר קבינט ממשלת בריטניה וסבו של וינסטון צ'רצ'יל.
ביוגרפיה

מרלבורו נולד בגרבולדישאם הול שבנורפוק, והיה בנו הבכור של ג'ורג' ספנסר-צ'רצ'יל, הדוכס השישי ממרלבורו ואשתו ליידי ג'יין, בתו של אדמירל ג'ורג' סטיוארט, הרוזן השמיני מגאלאווי. עם לידתו קיבל את תואר הרוזן מסנדרלנד, אותו נשא עד 1840 כשהפך למרקיז מבלנדפורד, שהוא התואר המוענק ליורש של דוכסות מרלבורו. בין 1834 ל-1839 למד באיטון קולג', וב-1840 למד באוריאל קולג' שבאוקספורד. ב-7 ביוני 1853 הוענק לו תואר דוקטור לשם כבוד במשפט אזרחי מטעם אוניברסיטת אוקספורד.
מרלבורו היה חבר הפרלמנט הבריטי מטעם וודסטוק בין 1844 ל-1845 ובין 1847 ל-1857. בשנתו האחרונה מונה לתפקיד לורד לוטננט של אוקספורדשייר, בו החזיק עד 1883. לאחר שירש מאביו את הדוכסות הוא נכנס גם לבית הלורדים. בין 1866 ל-1867 הוא שירת תחת לורד דרבי בתפקיד לורד סטיוארד, ובין מרץ 1867 לדצמבר 1868 תחת דרבי ובנג'מין דיזראלי בתפקיד הלורד נשיא המועצה עם מושב בקבינט ממשלת בריטניה. ב-10 ביולי 1866 הושבע לחבר במועצה המלכותית, וכעבור שנתיים הפך לאביר במסדר הבירית. בין 1876 ל-1880 שירת פעם נוספת תחת ד'יזראלי, הפעם כלורד לוטננט של אירלנד. כהונתו באירלנד נחשבה למוצלחת, והוא פעל לשיפור הכלכלה המקומית.
מרלבורו מת ב-4 ביולי 1883 בכיכר ברקלי 29 שבמייפייר ממחלת לב, ונקבר בקפלה שבארמון בלנהיים. צוואתו בוצעה ב-15 בספטמבר של אותה שנה, והוערכה בשווי של 146,000 לירות שטרלינג. הוא החל גם במכירת חלקים מרכוש המשפחה על מנת להתמודד עם ההידרדרות במצבו של ארמון בלנהיים, שהחלה בתקופת הדוכס השישי ממרלבורו. בנו הבכור ויורשו, ג'ורג', המשיך במגמה זו.
משפחתו

ב-12 ביולי 1843 נישא מרלבורו לליידי פרנסס אן אמילי (1822–1899), בתו הבכורה של המרקיז השלישי מלונדונדרי, בכנסיית ג'ורג' הקדוש שבמייפייר. לזוג נולדו אחד עשר ילדים:
ג'ורג' צ'ארלס ספנסר-צ'רצ'יל, הדוכס השמיני ממרלבורו (1844–1892)
לורד פרדריק ג'ון וינסטון ספנסר-צ'רצ'יל (1846–1850)
ליידי קורנליה הנרייטה מריה ספנסר-צ'רצ'יל (1847–1927): נישאה לאיבור ברטי גסט, הברון הראשון מווימבורן, בנה של ליידי שרלוט גסט.
ליידי רוזמונד ג'יין פרנסס ספנסר-צ'רצ'יל (מתה ב-1920)
לורד רנדולף הנרי ספנסר-צ'רצ'יל (1849–1895): פוליטיקאי שמרן ואביו של ראש ממשלת בריטניה סר וינסטון צ'רצ'יל.
ליידי פאני אוקטביה לואיז ספנסר-צ'רצ'יל (1853–1904): נישאה לאדוארד מרג'וריבנקס, הברון השני מטווידמות'.
ליידי אן אמילי ספנסר-צ'רצ'יל (1854–1923)
לורד צ'ארלס אשלי ספנסר-צ'רצ'יל (1856–1858)
לורד אוגוסטוס רוברט ספנסר-צ'רצ'יל (1858–1859)
ליידי ג'ורג'יאנה אליזבת' ספנסר-צ'רצ'יל (1860–1906)
ליידי שרה איזבלה אוגוסטה ספנסר-צ'רצ'יל (1865–1929)
Spy × Family

| --- | --- |
 
 סוגה:  אקשן, קומדיה, ריגול

 מאנגה
 יוצר:  טטסוייה אנדו
 הוצאה:  Shueisha
 התפרסם לראשונה במגזין:   + Shōnen Jump
 קהל יעד:  שונן
 תקופת הפרסום המקורית:  25 במרץ 2019 – רץ
 מספר הכרכים שהתפרסמו:  9

 אנימה
 במאי:  קאזואירו פורואשי
 תסריטאי:  Kazuhiro Furuhashi (אנ')
 אולפני אנימציה:  Wit Studio, CloverWorks (אנ')
 תקופת שידור מקורית:  9 באפריל 2022 - רץ
 מספר העונות:  3
 מספר הפרקים:  25
Spy × Family (ביפנית: スパイファミリー) היא סדרת מאנגה יפנית שנכתבה ואוירה על ידי טטסוייה אנדו. הסיפור עוקב אחר מרגל שנאלץ "להקים משפחה" כדי להשלים את משימתו, מבלי להבין שהילדה שהוא מאמץ כבתו היא בעלת היכולת לשמוע טלפתית. בנוסף לכך, האישה שהוא מסכים להתחתן איתה היא מתנקשת מיומנת. הסדרה הועלה מדי שבוע באפליקציה ובאתר Shonen Jump+ של Shueisha מאז מרץ 2019. הפרקים נאספו בתשעה כרכים של tankōbon נכון לאפריל 2022. היא קיבלה רישיון בצפון אמריקה על ידי Viz Media.
עיבוד של המאנגה לסדרת טלוויזיה אנימה מאת Wit Studio ו-CloverWorks שודר בבכורה ב-TV Tokyo ובתחנות הנלוות שלה באפריל 2022, והיה ברישיון של Muse Communication באסיה ובקראנצ'ירול ברחבי העולם. החלק שני של הסדרה הוכרז לאוקטובר 2022.
נכון למאי 2022, לסדרה יש למעלה מ-21 מיליון עותקים.
תקציר העלילה

על מנת לשמור על השלום בין המדינות היריבות של ווסטאליס ואוסטניה (מדינות בדיוניות), סוכן ווסטאלי בשם קוד "דמדומים" מופקד לרגל אחרי דונובן דזמונד, מנהיג של מפלגת האחדות הלאומית בתוך אוסטניה. עם זאת, בשל כך שדזמונד מתבודד לשמצה, הדרך היחידה שבה דמדומים יכול להתקרב אליו היא לרשום ילד לאותו בית ספר פרטי כמו בניו של דזמונד ולהתחזות להורה באותו בית הספר.
כדי להשיג זאת ולהציג תמונה של משפחה מאושרת, הוא יוצר את הכינוי של "לויד פורגר", מאמץ ילדה יתומה בשם אניה, ומתחתן עם אישה בשם יור בריאר. עם זאת, בלי ידיעתו אניה יכולה לקרוא מחשבות ויור בריאר היא למעשה מתנקשת מקצועית. לא לויד ולא יור מודעים לזהות האמיתית זה של זה, או לכך שאניה יודעת את המקצועות האמיתיים שלהם. מאוחר יותר המשפחה קולטת כלב עם יכולות קדם-קוגניטיביות וקוראים לו בונד. למרות הגורמים הלא ידועים הללו וחוסר ההגיון שקורה לדמדומים לפעמים עקב השנים בהם הוא היה מרגל, הוא חייב ללמוד לשחק את התפקיד של האב והבעל המושלם כדי לבצע את משימתו.
מדיה > מאנגה

המאנגה נכתבה ואויירה על ידי טטסוייה אנדו(Tatsuya Endo). Spy x Family הועלה מדי שבוע באפליקציה ובאתר של +Shōnen Jump מאז 25 במרץ 2019. הפרקים, שמתפרסמים מדי יום שני, נאספו ופורסמו לכרכי טנקובון על ידי Shueisha, שגם מפרסמת במקביל את הסדרה באנגלית בחינם באפליקציית ובאתר Manga Plus.
Viz Media החלו לפרסם את המאנגה Spy × Family בשפה אנגלית באופן דיגיטלי באתר האינטרנט שלהם בחינם ב-22 בספטמבר 2019. הם החלו להדפיס את הכרך הראשון באביב 2020.
מדיה > אנימה

ב-1 בנובמבר 2021, נפתח אתר להכרזה על העיבוד של המאנגה לסדרת טלוויזיה אנימה בהפקת Wit Studio ו-CloverWorks. הסדרה מבוימת על ידי קאזואירו פורואשי (Kazuhiro Furuhashi), עם עיצובי דמויות שטופלו על ידי קאזואקי שימאדא (Kazuaki Shimada). המוזיקה בהפקת K]Now_NAME]. הסדרה תתפצל לשני תאריכים. החלק הראשון שודר מ-9 באפריל עד 25 ביוני 2022, בתחנות TXN. החלק השני ישודר בבכורה באוקטובר 2022. שיר הנושא הפותח הוא " מאת "Official Hige Dandism", בעוד ששיר הנושא הסיום הוא מאת ג'אן אושינו (Gen Hoshino).קראנצ'ירול העניק רישיון לסדרה מחוץ לאסיה. Muse Communication העניקה רישיון לסדרה בטייוואן, דרום ודרום מזרח אסיה. הם משדרים את זה בערוץ היוטיוב שלהם (זמן מוגבל לחלק מהאזורים הזמינים), Netflix, iQIYI, bilibili ושירותי סטרימינג אזוריים אחרים.
ב-11 באפריל 2022 הודיעה קראנצ'ירול שהסדרה תקבל דיבוב בשפה האנגלית. הייתה לו תצוגה מקדימה מוקדמת בערוץ ה־Twitch של קראנצ'ירול ב-15 באפריל, לפני שהוצגה לראשונה למחרת.
העונה השנייה אמורה לצאת לאקרנים באוקטובר 2023.
מדיה > אנימה > סרט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קבלה > פופולריות

בדצמבר 2019, מגזין Brutus כלל את הסדרה ברשימת "המאנגה הכי מסוכנת", שכללה יצירות עם הנושאים הכי "מעוררים" ומעוררי מחשבה. מאוחר יותר באותו חודש, אתר פוליגון כלל אותו ברשימת הקומיקס הטובים ביותר של שנת 2019. מהדורת 2020 של ספר ההדרכה, קונו מאנגה גה סוגוי! רשם ש-Spy × Family סדרת המאנגה הטובה ביותר לקוראים גברים. הוא הגיע למקום הראשון ברשימת הקומיקסים המומלצים לשנת 2020 של חנות הספרים הארצית של Honya Club, שנאספה על ידי סקר של 1,100 עובדי חנויות ספרים מקצועיים ביפן. הוא נקרא כ"קומיקס האינטרנט הפופולרי מס' 1 של 2019", "העבודה הפופולרית מס' 1 של Shonen Jump+" ו"יצירת חתימה של Jump+".
האנימה גם קיבל אחוז רייטינג גבוה בטלוויזיה מאז יציאתו. פרק הבכורה שלו היה השני הנצפה ביותר באתר הסטרימינג היפני. הסדרה עלתה ונשארה במקום הראשון ברשימת הדירוג של הסטרימינג היפנית וברשימת הדירוג של ה-VOD במשך כל חודש מאי של שנת 2022.
Spy × Family החלה גם לצבור פופולריות עם מגוון רחב של קבוצות גיל, מילדים ועד המבוגרים. גורם רשמי מ-Takara Tomy Arts אמר: "[הסדרה] פופולרית בקרב מגוון רחב של אנשים, בדיוק כמו Demon Slayer: Kimetsu no Yaiba. אניה פופולרית במיוחד. סביר להניח שיהיו עוד יותר צעצועים וסחורות בעתיד, כולל מוצרים לילדים".